CELEX: 32018D0611
Language: el
Date: 2018-04-19 00:00:00
Title: Απόφαση (ΚΕΠΠΑ) 2018/611 του Συμβουλίου, της 19ης Απριλίου 2018, για την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας

20.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 101/70
            
         ΑΠΌΦΑΣΗ (ΚΕΠΠΑ) 2018/611 ΤΟΥ ΣΥΜΒΟΥΛΊΟΥ
   της 19ης Απριλίου 2018
   για την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 27 Μαΐου 2016, το Συμβούλιο εξέδωσε την απόφαση (ΚΕΠΠΑ) 2016/849 (1) για την επιβολή περιοριστικών μέτρων κατά της Λαοκρατικής Δημοκρατίας της Κορέας (ΛΔΚ).
            
         
               (2)
            
            
               Η ΛΔΚ συνεχίζει τα πυρηνικά προγράμματα και τα προγράμματα βαλλιστικών πυραύλων αθετώντας τις υποχρεώσεις της που περιλαμβάνονται σε πολλές αποφάσεις του Συμβουλίου Ασφαλείας των Ηνωμένων Εθνών. Τα προγράμματα αυτά χρηματοδοτούνται εν μέρει από παράνομες μεταφορές κεφαλαίων και οικονομικών πόρων.
            
         
               (3)
            
            
               Τέσσερα πρόσωπα που οργάνωσαν τη μεταφορά περιουσιακών στοιχείων ή πόρων και θα μπορούσαν να συμβάλλουν οικονομικά στα πυρηνικά προγράμματα, στα προγράμματα βαλλιστικών πυραύλων ή στα προγράμματα άλλων όπλων μαζικής καταστροφής της ΛΔΚ θα πρέπει να προστεθούν στον κατάλογο προσώπων και οντοτήτων του παραρτήματος II της απόφασης (ΚΕΠΠΑ) 2016/849.
            
         
               (4)
            
            
               Το παράρτημα II της απόφασης (ΚΕΠΠΑ) 2016/849 θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης (ΚΕΠΠΑ) 2016/849 τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 19 Απριλίου 2018.
      
         
            Για το Συμβούλιο
         
         
            Η Πρόεδρος
         
         E. ZAHARIEVA
      
   
   
      (1)  Απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (ΕΕ L 141 της 28.5.2016, σ. 79).
   
      ΠΑΡΑΡΤΗΜΑ
      Το παράρτημα II της απόφασης (ΚΕΠΠΑ) 2016/849/ΚΕΠΠΑ τροποποιείται ως εξής:
      
                  1.
               
               
                  η επικεφαλίδα ΙΙ αντικαθίσταται από το ακόλουθο κείμενο:«II.   Πρόσωπα και οντότητες που παρέχουν χρηματοοικονομικές υπηρεσίες ή οργανώνουν τη μεταφορά περιουσιακών στοιχείων ή πόρων που θα μπορούσαν να συμβάλλουν στα πυρηνικά προγράμματα, στα προγράμματα βαλλιστικών πυραύλων ή στα προγράμματα άλλων όπλων μαζικής καταστροφής της ΛΔΚ»,
               
            
                  2.
               
               
                  στην επικεφαλίδα ΙΙ, προστίθενται οι ακόλουθες εγγραφές στον υπότιτλο «Α. Πρόσωπα»:
                  
                               
                           
                           
                              Όνομα
                           
                           
                              Άλλως
                           
                           
                              Πληροφορίες ταυτοποίησης
                           
                           
                              Ημερομηνία καταχώρισης
                           
                           
                              Αιτιολογία
                           
                        
                              «9.
                           
                           
                              Kim Yong Nam
                           
                           
                              KIM Yong-Nam, KIM Young-Nam, KIM Yong-Gon
                           
                           
                              Ημερομηνία γέννησης: 2.12.1947
                              Τόπος γέννησης: Sinuju, ΛΔΚ
                           
                           
                              20.4.2018
                           
                           
                              Ο KIM Yong Nam ταυτοποιήθηκε από την ομάδα εμπειρογνωμόνων ως πράκτορας της Γενικής Υπηρεσίας Αναγνώρισης, οντότητας καταχωρισμένης από τα Ηνωμένα Έθνη. Ο ίδιος και ο γιος του KIM Su Gwang ταυτοποιήθηκαν από την ομάδα εμπειρογνωμόνων ως διαπράττοντες σειρά αθέμιτων χρηματοοικονομικών πρακτικών οι οποίες θα μπορούσαν να συμβάλλουν στα πυρηνικά προγράμματα, στα προγράμματα βαλλιστικών πυραύλων ή στα προγράμματα άλλων όπλων μαζικής καταστροφής της ΛΔΚ. Ο KIM Yong Nam έχει ανοίξει διάφορους τρεχούμενους λογαριασμούς και λογαριασμούς ταμιευτηρίου στην Ένωση και έχει εμπλακεί σε διάφορα μεγάλα εμβάσματα σε τραπεζικούς λογαριασμούς στην Ένωση ή σε λογαριασμούς εκτός Ένωσης κατά τη διάρκεια της διπλωματικής του δραστηριότητας, μεταξύ άλλων σε λογαριασμούς στο όνομα του γιού του KIM Su Gwang και της νύφης του KIM Kyong Hui.
                           
                        
                              10.
                           
                           
                              Djang Tcheul Hy
                           
                           
                               
                           
                           
                              Ημερομηνία γέννησης: 11.5.1950
                              Τόπος γέννησης: Kangwon
                           
                           
                              20.4.2018
                           
                           
                              Η Djang Tcheul Hy έχει εμπλακεί, μαζί με τον σύζυγό της Kim Yong Nam, τον γιο της Kim Su Gwang και τη νύφη της Kim Kyong Hui, σε σειρά αθέμιτων χρηματοοικονομικών πρακτικών που θα μπορούσαν να συμβάλλουν στα προγράμματα της ΛΔΚ για πυρηνικά όπλα, βαλλιστικούς πυραύλους ή άλλα όπλα μαζικής καταστροφής. Είχε διάφορους τραπεζικούς λογαριασμούς στην Ένωση, τους οποίους άνοιξε ο γιος της Kim Su Gwang στο όνομά της. Έχει εμπλακεί επίσης σε διάφορα εμβάσματα από τραπεζικούς λογαριασμούς της νύφης της Kim Kyong Hui σε τραπεζικούς λογαριασμούς εκτός Ένωσης.
                           
                        
                              11.
                           
                           
                              Kim Su Gwang
                           
                           
                              Kim Sou-Kwang, Kim Sou-Gwang, Kim Son-Kwang, Kim Su-Kwang, Kim Soukwang
                           
                           
                              Ημερομηνία γέννησης: 18.8.1976
                              Τόπος γέννησης: Pyongyang, ΛΔΚ
                              Διπλωματικός υπάλληλος ΛΔΚ πρεσβεία Λευκορωσίας
                           
                           
                              20.4.2018
                           
                           
                              Ο Kim Su Gwang ταυτοποιήθηκε από την ομάδα εμπειρογνωμόνων ως πράκτορας της Γενικής Υπηρεσίας Αναγνώρισης, οντότητας καταχωρισμένης από τα Ηνωμένα Έθνη. Ο ίδιος και ο πατέρας του Kim Yong Nam ταυτοποιήθηκαν από την ομάδα εμπειρογνωμόνων ως διαπράττοντες σειρά αθέμιτων χρηματοοικονομικών πρακτικών οι οποίες θα μπορούσαν να συμβάλλουν στα πυρηνικά προγράμματα, στα προγράμματα βαλλιστικών πυραύλων ή στα προγράμματα άλλων όπλων μαζικής καταστροφής της ΛΔΚ. Ο Kim Su Gwang έχει ανοίξει πολυάριθμους τραπεζικούς λογαριασμούς σε διάφορα κράτη μέλη, μεταξύ άλλων στο όνομα συγγενών του. Έχει εμπλακεί σε διάφορα μεγάλα εμβάσματα σε τραπεζικούς λογαριασμούς στην Ένωση ή σε λογαριασμούς εκτός Ένωσης κατά τη διάρκεια της διπλωματικής του δραστηριότητας, μεταξύ άλλων σε λογαριασμούς στο όνομα της συζύγου του Kim Kyong Hui.
                           
                        
                              12.
                           
                           
                              Kim Kyong Hui
                           
                           
                               
                           
                           
                              Ημερομηνία γέννησης: 6.5.1981
                              Τόπος γέννησης: Pyongyang, ΛΔΚ
                           
                           
                              20.4.2018
                           
                           
                              Η Kim Kyong Hui έχει εμπλακεί, μαζί με τον σύζυγό της Kim Su Gwang, τον πεθερό της Kim Yong Nam και την πεθερά της Djang Tcheul Hy, σε σειρά αθέμιτων χρηματοοικονομικών πρακτικών που θα μπορούσαν να συμβάλλουν στα προγράμματα της ΛΔΚ για πυρηνικά όπλα, βαλλιστικούς πυραύλους ή άλλα όπλα μαζικής καταστροφής. Έλαβε διάφορα εμβάσματα από τον σύζυγό της Kim Su Gwang και τον πεθερό της Kim Yong Nam, και μετέφερε χρήματα σε λογαριασμούς εκτός Ένωσης στο όνομά της ή στο όνομα της πεθεράς της Djang Tcheul Hy.»